CELEX: C2006/036/48
Language: hu
Date: 2006-02-11 00:00:00
Title: C-433/05. sz. ügy: A Handens tingsrätt  2005. november 21-i  végzésével az Åklagaren kontra Lars Sandström ügyben benyújtott előzetes döntéshozatal iránti kérelem

11.2.2006   
            
            
               HU
            
            
               Az Európai Unió Hivatalos Lapja
            
            
               C 36/23
            
         A Handens tingsrätt 2005. november 21-i végzésével az Åklagaren kontra Lars Sandström ügyben benyújtott előzetes döntéshozatal iránti kérelem
   (C-433/05. sz. ügy)
   (2006/C 36/48)
   Az eljárás nyelve: svéd
   A Handens tingsrätt 2005. november 21-i végzésével, amely 2005. december 5-én érkezett a Bíróság Hivatalához, az Åklagaren kontra Lars Sandström ügyben előzetes döntéshozatal iránti kérelmet nyújtott be az Európai Közösségek Bíróságához.
   A Handens tingsrätt a következő kérdésekről kéri a Bíróság döntését:
   
               1)
            
            
               
                           a)
                        
                        
                           Ellentétes-e a kedvtelési célú vízijárművekre vonatkozó tagállami törvényi, rendeleti és közigazgatási rendelkezések közelítéséről szóló 94/25/EK tanácsi irányelv módosításáról szóló, 2003 szeptember 5-i 2003/44/EK európai parlamenti és tanácsi irányelv az olyan nemzeti szabályozással, amely az általános vízi utakon és azon vízfelületeken kívül, amelyek tekintetében a helyileg illetékes hatóságok a jet-ski rendelet (1993:1053, módosításokkal 2004:607) 3. § (1) bekezdése szerint engedélyt adott, megtiltja a jet-skik használatát?
                        
                     
                           b)
                        
                        
                           Az a) pontban megnevezett tilalom csak akkor megengedhető-e, ha a helyileg illetékes hatóság a 3. § (1) bekezdés szerinti engedélykérelem megadásának kérdése során figyelembe vette azt, hogy az 1–3. pontokban megnevezett feltételeket teljesítő területekre minden esetben meg kell adni az engedélyt?
                        
                     
         
               2)
            
            
               Egyebekben az EK 28–30. cikkei általánosan megtiltják-e az ilyen, a fenti 1. a) pontban megjelölt, a jet-skik használatát megtiltó nemzeti rendelkezéseket vagy csak a fenti 1. b) kérdésben vázolt körülmények esetén?
            
         
               3)
            
            
               A fentiekre tekintet nélkül ellentétes-e az Európai Unió Bizottsága a 83/189/EGK rendelet és a 98/34/EK rendelet szerinti értesítésének elmulasztása a 2004. június 20-án elfogadott új jet-ski tilalomról a szóban forgó nemzeti szabályozással?